open-index/open-wikipedia-markdown huggingface dataset:
காசி விசாலாட்சி கோயில்

**காசி விசாலாட்சி கோயில்** (Vishalakshi Temple)  இந்தியாவின் உத்தரப் பிரதேச மாநிலம் வாரணாசி நகரத்தில் கங்கை ஆற்றின் மீர் படித்துறையில் அமைந்துள்ளது. பார்வதியில் அம்சமான விசாலாட்சிக்காக அமைக்கப்பட்ட இந்துக்கோயில். இக்கோவில் 1893-இல் நாட்டுக்கோட்டை நகரத்தாரால் கட்டப்பெற்றது.

இது 51 சக்தி பீடங்களில்  ஒன்றாகக் கருதப்படுகிறது.

## பெயர்க் காரணம்
விசாலாட்சி எனில் அகண்ட கண்களைக் கொண்டவள் என்று பொருள்.  **காசி விசாலாட்சி**யின் பெயர், மதுரை மீனாட்சி மற்றும் காஞ்சி காமாட்சியுடன் ஒப்பிட்டுப் பார்க்கப்படுகிறது.

## அமைவிடம்
விசாலாட்சி கோயில், வாரணாசியில் கங்கை கரையில் உள்ள மீர் படித்துறை அருகே அமைந்துள்ளது.  இது காசி விஸ்வநாதர் கோயிலுக்கு வடமேற்கில் 250 மீட்டர் தொலைவிலும், அன்னபூரணி தேவி கோயிலுக்கு மேற்கே 200 மீட்டர் தொலைவிலும் உள்ளது.

## சக்தி பீடம்
இது 51 சக்தி பீடங்களில் ஒன்று. சதி தேவியின் கண்களும், காது வளையங்களும் பூமியின் புனிதத் தலமான வாரணாசியில் விழுந்ததாகக் கருதப்படுகிறது.

முற்காலத்தில் அன்னபூரணியும் விசாலாட்சி தேவியர்கள் ஒன்றாகவே கருதப்பட்டு வந்ததது. பின்னர் இரு தேவியர்களுக்கும் தனித் தனித் கோயில்கள் அமைக்கப்பட்டதால், இரு தேவியர்களும் வேறுபட்டுக் காட்சியளிக்கின்றனர்.

## நகரத்தார் திருப்பணி
ஆதியில் காசி விசுவநாதர் கோயிலில் விசாலாட்சிக்கு என தனி சன்னதி இல்லை. விசாலாட்சி, அன்னபூரணி ஆகிய தேவியர் இருவரும் காசி விசுவநாத லிங்கத்தில் ஐக்கியமானவர்கள் என்பது தொன்நம்பிக்கை. ஆகையால் தனிக் கோயில்கள் இல்லை. பி‌ன்ன‌ர் அன்னபூரணி கோயில் 18ஆம் நூற்றாண்டில் பேஷ்வா பாஜிராவால் கட்டப்பெற்றதுthumb|காசி விசாலாட்சி கோயிலில் 1908 இல் செய்யப்பட்ட குடமுழுக்கு விபரம் தமிழ் மொழியில் பொறிக்கப்பட்டுள்ளது.
விசாலாட்சிக்கு தனிக்கோவில் வேண்டும் என்று எண்ணிய தமிழர்களான நாட்டுக்கோட்டை நகரத்தார். காசிவிசுவநாதர் கோவிலுக்கு அருகே கி.பி 1893-ல் ஒரு  இடம்வாங்கி புதியதோர் கோயிலை கட்டி விசாலாட்சியை பிரதிட்டை செய்தனர்.பின்னர் கி.பி 1908-ல் கோயிலை விரிவுபடுத்தி, உற்சவ மண்டபம், மடைப்பள்ளி ஆகியவற்றை உருவாக்கி, விநாயகர், தண்டாயுதபாணி, நவக்கிரகங்கள் ஆகிய பரிவார தெய்வங்களை பிரதிட்டை செய்து கும்பாபிடேகம் செய்துள்ளனர். இதை உறுதிசெய்யும் வகையில் கோயிலில் தமிழில் கல்வெட்டுகள் உள்ளன. வட இந்திய மற்றும் தென்னிந்திய கோயிற்கலை பாணியில் இணைந்து இக்கோயிலை வடிவமைத்துள்ளனர். மேலும் இங்கு விசுவநாதருக்கு தனி சன்னதி உள்ளது. விசாலாட்சிக்கு உற்சவ மூர்த்தியும் வாகனங்களும் தங்க, வெள்ளி அங்கிகளும் ஆபரணங்களும் உள்ளன. விசாலாட்சி திருவுரு தமிழ்நாட்டில் செய்யப்பெற்றமையால் தமிழ்நாட்டு பாணியில் அழகுற உள்ளது.

## திருவிழாக்கள்
* நவராத்திரி 
* விஜயதசமி 

## இவற்றையும் பார்க்கவும்
# சக்தி பீடங்கள்
# ஆதி சக்தி பீடங்கள்

## அடிக்குறிப்புகள்

## மேற்கோள்கள்
*
*
***பழ.கைலாஷ்** (2022 நவம்பர் 16). "தமிழ் அண்ணை விசாலாட்சி". **ஒரேநாடு இதழ்** : பக் 23.
***பழ.கைலாஷ்** (2022). "காசி விசாலாட்சி கோயில் தமிழ்க் கல்வெட்டுகள்". தமிழக தொல்லியல் கழகம் **ஆவணம் இதழ் 33**: பக் 89.
*
*
**[[Bartaman]]*, a Bengali magazine Sharad Sankhya 1410 (Bengali year) - details mentioned in the article *Kashir Vishwanath Vishwanather Kashi* by Suman Gupta at page 60.

பகுப்பு:சக்தி பீடங்கள்
பகுப்பு:வாரணாசி மாவட்டத்தில் உள்ள கோயில்கள்
பகுப்பு:உத்தரப் பிரதேசத்தில் உள்ள அம்மன் கோயில்கள்
பகுப்பு:வாரணாசி
ஆப்கானித்தான் வானூர்தி நிலையங்களின் பட்டியல்

**ஆப்கானித்தானின் வானூர்தி நிலையங்களின் பட்டியல்** (*List of airports in Afghanistan*)  இது, ஆப்கானித்தான் வானூர்தி நிலையங்களின் பட்டியலாகும். இது தட்டச்சு படியும், மற்றும் அமைவிட வாரியாகவும் குழுவிடப்படுகிறது.

ஆப்கானித்தானில் 4 பன்னாட்டு வானூர்தி நிலையங்கள் உள்ளன, இது 2014 ஆம், ஆண்டின் இறுதிக்குள் 5 ஆக அதிகரிக்கும் என எதிர்பார்க்கப்படுகிறது. ஆப்கானித்தானின் தலைநகர் காபூலில் உள்ள ‘அமீது கர்சாய் பன்னாட்டு வானூர்தி நிலையம்’ (*Hamid Karzai International Airport*), காபுல் மக்கள், மற்றும் அதனைச் சுற்றியுள்ள பிறப் பிராந்தியங்களுக்கும் சேவை ஆற்றி வருகிறது. மற்றொரு பன்னாட்டு வானூர்தி நிலையமான ‘மசார்-இ செரீப் பன்னாட்டு வானூர்தி நிலையம்’ (*Mazar-e Sharif International Airport*), வடக்கு ஆப்கானித்தானின் பிராந்தியத்தில் தனது சேவையை வழங்கிவருகின்றது. மேலும், ‘காந்தகார் பன்னாட்டு வானூர்தி நிலையம்’ (*Kandahar International Airport*) அந்நாட்டின் தெற்கு பகுதியிலும், மற்றும் ‘ஹெறாத் பன்னாட்டு வானூர்தி நிலையம்’ (*Herat International Airport*) மேற்கு பகுதியிலும் ஆப்கானித்தான் மக்களின் வான் போக்குவரத்து சேவையை  வழங்கிவருகின்றது.

ஆப்கானித்தானின் பல்வேறு மாகாணங்களில் சுமார் 16 உள்நாட்டு வானூர்தி நிலையங்களும், சில சிறிய, மற்றும் தொலைதூர சரளைக் கல்லாளான வானூர்தி தளங்களும், அந்நாடு முழுவதும் பரவி காட்சி வானூர்தி விதிகளின் கீழ் பணியாற்றி வருகிறது.

## ஆப்கானித்தான் முழுவதும் உள்ள வானூர்தி நிலையங்கள்

## சான்றுகள்

பகுப்பு:ஆப்கானித்தான் வானூர்தி நிலையங்கள்
பகுப்பு:ஆப்கானித்தான் தொடர்பான பட்டியல்கள்
ரூட்டிங் (ஆண்ட்ராய்டு இயங்குதளம்)

**ரூட்டிங்** என்பது ஆண்ட்ராய்ட் கைபேசியில் பயன்படுத்தும் ஒரு செயல்முறை ஆகும், ரூட்டிங் செய்வதன் மூலம் பயனர் பல்வேறு கட்டுப்பாடற்ற சலுகைகளை ஆண்ட்ராய்ட் இயங்குதளத்தில் பெற, பயன்படுத்த முடியும். மேலும் ரூட்டிங் செய்த சாதனத்தில் தயாரிப்பாளர்கள் உருவாக்கிய கட்டுப்பாடுகளின்றி பயன்படுத்த முடியும் ஏனெனில் இதில் கெர்னலை (kernel) முழுமையாக கட்டுப்படுத்தி இயக்க முடியும். பொதுவாக ரூட்டிங் செய்வதை எந்த ஒரு தயாரிப்பாளர்களும் ஊக்குவிப்பதில்லை. ரூட்டிங், ஆப்பிளின் ஐஓஎஸில் செய்யப்படும் ஐஒஎஸ்-ஜெயில்பிறேக் உடனும் ஒப்பிடுவதும் உண்டு.

## ஆதாரங்கள்

பகுப்பு:ஆண்ட்ராய்டு
புவன் சந்திர கந்தூரி

**மேஜர் ஜெனரல் புவன் சந்திர கந்தூரி** அல்லது **பி. சி. கந்தூரி** (Major General (Retd.) Bhuwan Chandra Khanduri), (AVSM), (; பிறப்பு: 1 அக்டோபர் 1934) இந்திய இராணுவத்தில் மேஜர் ஜெனரல் பதவி வகித்து, 1982-இல் அதி விசிட்ட சேவா பதக்கம் பெற்று ஓய்வு பெற்ற பின், புவன் சந்திர கந்தூரி பாரதிய ஜனதா கட்சியில் இணைந்து உத்தராகண்ட் மாநிலத்தின் முதலமைச்சராக  2007–2009-ஆம் ஆண்டுகளில் பதவி வகித்தவர்.

10, 12, 13, 14வது இந்திய நாடாளுமன்ற மக்களவை உறுப்பினராக இருந்த புவன் சந்திர கந்தூரி தற்போது 2014-ஆம் ஆண்டில்  கார்வால் நாடாளுமன்ற மக்களவைத் தொகுதியிலிருந்து இந்திய நாடாளுமன்ற உறுப்பினராக 16வது மக்களவை உறுப்பினராகத் தேர்ந்தெடுக்கப்பட்டவர்.

புவன் சந்திர கந்தூரி அடல் பிகாரி வாஜ்பாய் அமைச்சரவையில் விமானப் போக்குவரத்துத் துறை அமைச்சராக பதவி வகித்தவர்.

## இதனையும் காண்க
* பாரதிய ஜனதா கட்சியின் மாநில முதல்வர்கள் பட்டியல்

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:உத்தராகண்டின் முதல்வர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:உத்தராகண்டு அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பௌரி கர்வால் மாவட்ட நபர்கள்
சிமன்பாய் படேல்

**சிமன்பாய் படேல்** (Chimanbhai Patel) (3 சூன் 1929 - 17 பிப்ரவரி 1994) இந்திய தேசிய காங்கிரசு கட்சித் தலைவரும், குசராத்து மாநிலத்திற்கு இரண்டு முறை முதலமைச்சராகவும் இருந்தவர்.

## அரசியல்

### அமைச்சராக
சிமன்பாய் படேல் குஜராத் சட்டமன்றத்திற்கு சங்கேதா தொகுதியிலிருந்து 1967-இல் தேர்ந்தெடுக்கப்பட்டு, ஹிதேந்திர தேசாய் அமைச்சரவையிலும், 1973-இல் கண்சியாம் ஓசா அமைச்சரவையிலும் இரண்டு முறை அமைச்சராக பணியாற்றியவர். 17 சூலை 1973-இல் குசராத் மாநில முதலமைச்சராக பதவியேற்ற சிமன்பாய் படேல், 9 பிப்ரவரி 1974 முடிய அப்பதவி வகித்தார்.

### முதலமைச்சராக
சிமன்பாய் படேல் ஜனதா தள கட்சியில் இணைந்து, 4 மார்ச் 1990-இல் ஜனதா தளம் – பாரதிய ஜனதா கட்சி கூட்டணி அரசிற்கு 4 மார்ச் 1990 முதல் 25 அக்டோபர் 1990 முடிய முதலமைச்சராக  பதவி வகித்தார். இக்கூட்டணி அரசிற்கு பாரதிய ஜனதா கட்சி தனது ஆதரவை விலக்கிக் கொண்டதால், சிமன்பாய் படேல் மீண்டும் காங்கிரஸ் கட்சியில் இணைந்து 17 பிப்ரவரி 1994 முடிய, இறக்கும் வரை குசராத் முதலமைச்சராக பதவியை தக்க வைத்துக் கொண்டார்.

## மேற்கோள்கள்

* History of 'Gujarat Ministry' from 1960 
* Chimanbhai Patel, the master strategist chiman patel

## வெளி இணைப்புகள்
* Pulse of the people
*Conference on State Politics in India in the 1990s: Political Mobilisation and Political Competition, December 2004

பகுப்பு:1929 பிறப்புகள்
பகுப்பு:1994 இறப்புகள்
பகுப்பு:குஜராத் முதலமைச்சர்கள்
பகுப்பு:இந்திய அரசியல்வாதிகள்
மாதவசிங் சோலான்கி

**மாதவசிங் சோலான்கி** (Madhav Singh Solanki) இந்தியாவின் குசராத்து மாநிலத்தின் இந்திய தேசிய காங்கிரசு கட்சியின்  முதலமைச்சராக நான்கு முறை பதவி வகித்தவர். மேலும் குஜராத் சட்டமன்ற எதிர்கட்சித் தலைவராகவும், இந்திய நடுவண் அரசில் வெளி விவகாரத் துறை அமைச்சராகவும் பணியாற்றியவர்.

## இதனையும் காண்க
* குஜராத் முதலமைச்சர்களின் பட்டியல்

## மேற்கோள்கள்

## வெளி இணைப்புகள்
* Govt to press for early Presidential sanction 
* Communalist outrages in Gujarat  

பகுப்பு:இந்திய அரசியல்வாதிகள்
பகுப்பு:1927 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:குஜராத் முதலமைச்சர்கள்
பகுப்பு:குஜராத் மக்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
ஜீவராஜ் மேத்தா

**ஜீவராஜ் மேத்தா**  குசராத்து மாநிலத்தின் முதலாவது முதலமைச்சர் ஆவார்.

## அரசியல்
மகாத்மா காந்தியின் தனி மருத்துவராக இருந்த ஜீவராஜ் மேத்தா, இந்திய தேசிய காங்கிரசு கட்சியில் இணைந்து இந்திய விடுதலை இயக்கப் போராட்டத்தில் தன்னை ஈடுபடுத்திக் கொண்டவர்.

1947-இல் இந்திய விடுதலைக்குப் பின்னர் பரோடா சமஸ்தானத்தின் பிரதம அமைச்சராக 4 செப்டம்பர் 1948 முதல் பணிபுரிந்தவர்.
பிரித்தானிய இந்தியாவின் பம்பாய் மாகாண அரசில் பொதுப்பணித் துறை, நிதி, தொழில் துறை அமைச்சராக இருந்தவர்.

புதிதாக உருவாக்கப்பட்ட குசராத்து மாநிலத்திற்கு இந்திய தேசிய காங்கிரசு கட்சியின் சார்பாக, முதலாவது முதலமைச்சராக ஏப்ரல் 1960 முதல் செப்டம்பர் 1963 முடிய செயல்பட்டவர். பின்னர் 1963 முதல் 1966 முடிய பிரிட்ட்டனுக்கான இந்தியத் தூதுவராக பதவி வகித்தார்.  மேலும் 4ஆவது மற்றும் 5ஆவது இந்திய நாடாளுமன்ற மக்களவை உறுப்பினராகப் பதவி வகித்தவர்.

## இதனையும் காண்க
* குஜராத் முதலமைச்சர்களின் பட்டியல்

## மேற்கோள்கள்

* A tribute to the indomitable spirit of Jivraj Mehta
* Dr. SHRI JIVRAJ NARAYAN MEHTA (First Chief Minister 0f Gujarat) 
*http://www.business-standard.com/article/government-press-release/jp-nadda-and-dr-jitendra-singh-release-api-textbook-of-medicine-115020401132_1.html
*http://www.gujaratinformation.net/gallery/Chief_Minister/Jivrajbhai.htm 
*http://www.mapsofindia.com/gujarat/government-and-politics/ 

பகுப்பு:1887 பிறப்புகள்
பகுப்பு:1978 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:காந்தியவாதிகள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:பத்ம விபூசண் விருது பெற்றவர்கள்
பகுப்பு:குஜராத் முதலமைச்சர்கள்
பகுப்பு:இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பரோடா சமஸ்தானம்
கேசுபாய் படேல்

**கேசுபாய் படேல்** (Keshubhai Patel) (பிறப்பு: 24 சூலை 1928 - இறப்பு:29 அக்டோபர் 2020) இந்தியாவின் குசராத்து மாநிலத்தின் பாரதிய ஜனதா கட்சி சார்பாக முதலமைச்சராக 1995 மற்றும் 1998 முதல் 2001 முடிய பதவியில் இருந்தவர்.
குஜராத் சட்டமன்ற உறுப்பினராக  ஆறு முறை பதவி வகித்த பாரதிய ஜனதா கட்சியின் மூத்த தலைவர் ஆவார்.
2012-இல் பாரதிய ஜனதா கட்சியை விட்டு வெளியேறி **குஜராத் பரிவர்த்தன் கட்சி**யை நிறுவி, விஸ்வதர் சட்டமன்ற தொகுதியிலிருந்து வெற்றி பெற்றாலும், 2014-இல் நோய் காரணமாக சட்டமன்ற உறுப்பினர் பதவியைத் துறந்தவர்.

## அரசியல் வாழ்க்கை
கேசுபாய் படேல் 1960-இல் பாரதிய ஜனசங்கம் கட்சியில் இணைந்து அரசியல் வாழ்க்கையைத் துவங்கினார்.
1975-இல் குஜராத்தில் பாரதிய ஜன சங்கம் மற்றும் நிறுவன காங்கிரசு கட்சி கூட்டணி அரசு அமையப் பெற்றது. 
நெருக்கடி நிலைக்குப் பின்னர் கேசுபாய் படேல்,  ராஜ்கோட் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார்.
பின்னர் பாரதிய ஜனதா கட்சியிலிருந்து விலகி, ஜனதா மோர்ச்சா கட்சியின் பாபு படேல் தலைமையிலான அமைச்சரவையில் வேளாண் துறை அமைச்சராக 1979 – 1980 முடிய பதவியில் இருந்தார்.

1979-இல் மச்சு நீர்த்தேக்கம் உடைந்த காரணத்தால், மோர்பி நகரம் முற்றிலும் அழிந்த போது நிவாரணப் பணிகளில் கேசுபாய் படேல் சிறப்பாகப் பங்காற்றியவர்.
1978 முதல் 1995 முடிய கலாவத், கொண்டல் மற்றும் விஸ்வதர் சட்டமன்ற தொகுதிகளிலிருந்து குஜராத் சட்டமன்றத்திற்குத் தேர்ந்தெடுக்கப்பட்டவர். 
1980களில் பாரதிய ஜனதா கட்சி நிறுவப்பட்டபோது அதன் மூத்த தலைவர்களில் ஒருவராக விளங்கியவர்.
1995-இல் குஜராத் மாநில முதல்வராகத் தேர்ந்தெடுக்கப்பட்ட கேசுபாய் படேல், சங்கர்சிங் வகேலா தலைமையில் 47 சட்டமன்ற உறுப்பினர்கள், கேசுபாய் படேலுக்கு ஆதரவை விலக்கிக் கொண்டதால் முதல்வர் பதவியிலிருந்து விலகினார். இதனால் சங்கர்சிங் வகேலாவின் ஆதரவு பெற்ற சுரேஷ் மேத்தா முதல்வராகப் பதவி ஏற்றார்.
1998 குஜராத் சட்டமன்றத் தேர்தலில் மீண்டும் கேசுபாய் படேல், பாரதிய ஜனதா கட்சியின் முதல்வராக தேர்ந்தெடுக்கப்பட்டார். 2001-இல் கேசுபாய் படேல் முதல்வர் பதவியை துறந்ததால், நரேந்திர மோதி குஜராத் மாநில முதல்வரானார்.

2002-இல் இந்திய நாடாளுமன்ற மாநிலங்களவை உறுப்பினராக போட்டியின்றித் தேர்ந்தெடுக்கப்பட்டார்.

கேசுபாய் படேல் 4 ஆகஸ்டு 2012-இல் பாரதிய ஜனதா கட்சியை விட்டு விலகி குஜராத் பரிவர்த்தன் கட்சியை நிறுவி, 2012-குஜராத் சட்டமன்றத் தேர்தலில் போட்டியிட்டு இரண்டு சட்டமன்றத் தொகுதிகளில் மட்டும் இவரது கட்சி வெற்றி பெற்றது. இவர் தீவிரமான மாரடைப்பு காரணமாக அகமதாபாத்தில் உள்ள மருத்துவமனை ஒன்றில் 29.10.2020 அன்று தனது 92 ஆவது வயதில் மரணமடைந்தார்.

## இதனையும் காண்க
* குஜராத் முதலமைச்சர்களின் பட்டியல்
* பாரதிய ஜனதா கட்சியின் மாநில முதல்வர்கள் பட்டியல்

## மேற்கோள்கள்

## வெளி இணைப்புகள்
* Profile on Rajya Sabha website 
* Government of Gujarat 

பகுப்பு:1928 பிறப்புகள்
பகுப்பு:இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:குஜராத் முதலமைச்சர்கள்
பகுப்பு:குஜராத் மக்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:2020 இறப்புகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
சுரேஷ் மேத்தா

**சுரேஷ் மேத்தா** (Suresh Mehta)  பாரதிய ஜனதா கட்சியைச் சேர்ந்த இவர், குஜராத் மாநிலத்தின் 11வது முதலமைச்சராக 1995 முதல் 1996 முடிய செயல்பட்டவர்.

## அரசியல்
குஜராத்தின் கட்ச் பகுதியைச் சேர்ந்த சுரேஷ் மேத்தா பாரதிய ஜனதா கட்சியின் மாநிலத் தலைவர்களில் ஒருவராக இருந்தவர்.
1995-இல் குஜராத் மாநில முதலமைச்சர் கேசுபாய் படேலின் அமைச்சரவையில் பதவி வகித்தவர் சுரேஷ் மேத்தா. அக்டோபர் 1995-இல் சங்கர்சிங் வகேலாவின் எதிர்ப்பால், கேசுபாய் படேல் முதல்வர் பதவியிலிருந்து விலகியதன் பின்னர் சுரேஷ் மேத்தா, குஜராத்தின் 11வது முதலமைச்சராக அக்டோபர் 1995 முதல் செப்டம்பர் 1996 முடிய பதவி வகித்தவர்.

சங்கர்சிங் வகேலா பாரதிய ஜனதா கட்சியிலிருந்து விலகி இராஷ்டிரிய ஜனதா கட்சியை துவக்கிய போது, சுரேஷ் மேத்தாவின் ஆட்சி கலைக்கப்பட்டு, குடியரசுத் தலைவர் ஆட்சி நடைமுறைப் படுத்தப்பட்டது.
மீண்டும் , 1998-இல் குஜராத் சட்டமன்றத்திற்குத் தேர்ந்தெடுக்கப்பட்ட கேசுபாய் படேல் தலைமையிலான  பாரதிய ஜனதா கட்சி அரசில், சுரேஷ் மேத்தா தொழில் துறை அமைச்சராக 2002 முடிய பதவி வகித்தார். 2007 குஜராத் சட்டமன்றத் தேர்தலுக்கு முன்னர், 8 டிசம்பர் 2007-இல் குஜராத் முதல்வராக இருந்த நரேந்திர மோதியின் தலைமையை எதிர்த்து பாரதிய ஜனதா கட்சியிலிருந்து விலகி கேசுபாய் படேல் துவக்கிய இராஷ்டிரிய ஜனதா கட்சியில் இணைந்தார்.

## இதனையும் காண்க
* பாரதிய ஜனதா கட்சியின் மாநில முதல்வர்கள் பட்டியல் 
* குஜராத் முதலமைச்சர்களின் பட்டியல்

## மேற்கோள்கள்

## வெளி இணைப்புகள்
* https://web.archive.org/web/20070528070903/http://unpan1.un.org/intradoc/groups/public/documents/APCITY/UNPAN010016.htm

பகுப்பு:குஜராத் முதலமைச்சர்கள்
பகுப்பு:இந்திய அரசியல்வாதிகள்
பகுப்பு:1947 பிறப்புகள்
பகுப்பு:குஜராத் மக்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
சங்கர்சிங் வகேலா

**சங்கர்சிங் வகேலா** (Shankersinh Vaghela)  (பிறப்பு: 21 சூலை 1940) இந்தியாவின்  குஜராத் மாநில முதலமைச்சராகவும், குஜராத் சட்டமன்ற எதிர்கட்சித் தலைவராகவும் இருந்தவர்.

## அரசியல்
துவக்கத்தில் குஜராத் மாநில பாரதிய ஜனதா கட்சியில் செயல்பட்ட சங்கர்சிங் வகேலா, பின்னர் இராஷ்டிரிய ஜனதா கட்சியை நிறுவி,  இந்திய தேசிய காங்கிரசு ஆதரவுடன் குஜராத் மாநில முதலமைச்சராக 1996 முதல் 1997 முடிய ஒராண்டு காலம் ஆட்சி செய்தவர். பின்னர் தான் நிறுவிய ராஷ்டிரிய ஜனதா கட்சியை இந்திய தேசியக் காங்கிரசு கட்சியுடன் இணைத்து விட்டார்.

இந்திய நாடாளுமன்றத்தின் 6, 9, 10, 13 மற்றும் 14வது மக்களவை உறுப்பினராகத் தேர்ந்தெடுக்கப்பட்டார்.

1984 முதல் 1989 வரை மாநிலங்களவை உறுப்பினராக இருந்தவர். மன்மோகன் சிங்கின் முதல் அமைச்சரவையில் ஜவுளித் துறை அமைச்சராக 2004 – 2009 வரை செயல்பட்டார்.

தற்போது கபத்வஞ்சு சட்டமன்றத் தொகுதியிலிருந்து தேர்ந்தெடுக்கப்பட்டு, குஜராத் சட்டமன்ற உறுப்பினராக உள்ளார்.

### உள்கட்சி அரசியல் பிணக்கு
1995-இல் பாரதிய ஜனதா கட்சியின் சங்கர்சிங் வகேலா, குஜராத் முதலமைச்சர் கேசுபாய் படேலுக்கு எதிராக 47 சட்டமன்ற உறுப்பினர்களுடன் குரல் கொடுத்ததால், கேசுபாய் படேல் மாற்றப்பட்டு  சங்கர்சிங் வகேலாவின் ஆதரவாளரான சுரேஷ் மேத்தா, குஜராத் மாநில முதல்வராக நியமிக்கப்பட்டார்.

## இதனையும் காண்க
* பாரதிய ஜனதா கட்சியின் மாநில முதல்வர்கள் பட்டியல் 
* குஜராத் முதலமைச்சர்களின் பட்டியல்
## மேற்கோள்கள்

பகுப்பு:1940 பிறப்புகள்
பகுப்பு:குஜராத் முதலமைச்சர்கள்
பகுப்பு:14வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்திய அமைச்சர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
சி. கே. ஜாபர் செரீப்

**சி. கே. ஜாபர் செரீப்** (*C. K. Jaffer Sharief*, 3 நவம்பர் 1933 – 25 நவம்பர் 2018) என்பவர் இந்தியாவின் கர்நாடகா மாநிலத்தைச் சேர்ந்த இந்திய தேசிய காங்கிரசு கட்சியின் மூத்த தலைவர்களில் ஒருவரும், இந்திய அரசின் அமைச்சரவையில் இரயில்வேத் துறை அமைச்சராக 1991 முதல் 1995 முடிய பதவி வகித்தவரும் ஆவார்.

## அரசியல் வாழ்க்கை
இந்திய காங்கிரஸ் கட்சியின் கர்நாடகா மாநிலத் தலைவர் நிஜலிங்கப்பா தலைமையில் அரசியல் வாழ்க்கையைத் துவக்கியவர் ஜாபர் செரீப். காங்கிரசு கட்சி இரண்டாக பிளவுபட்ட போது, ஜாபர் செரீப் இந்திராகாந்தி தலைமையிலான இந்திரா காங்கிரஸ் கட்சியில் இணைந்தவர்.

### நாடாளுமன்ற மக்களவை உறுப்பினர் பதவியில்
இந்திய நாடாளுமன்ற மக்களவை உறுப்பினராக எட்டு முறை தேர்ந்தெடுக்கப்பட்டவர்.

### இந்திய அரசின் அமைச்சர் பதவியில்
பெங்களூர் வடக்கு மக்களவைத் தொகுதியிலிருந்து நாடாளுமன்ற மக்களவைக்கு தேர்ந்தெடுக்கப்பட்ட ஜாபர் செரீப், பி. வி. நரசிம்ம ராவ் அமைச்சரவையில் இரயில்வேத் துறை அமைச்சராக 21 சூன் 1991 முதல் 16 அக்டோபர் 1995 முடிய பதவி வகித்தவர்.

ஏப்ரல் 2016-இல் ஜாபர் செரீப் இந்திய தேசிய காங்கிரசு கட்சியிலிருந்து விலகினார்.

## மேற்கோள்கள்

## வெளி இணைப்புகள்
* ஜாபர் செரீப்பின் இணையதளம்
* Biographical sketch in the Parliament of India website

பகுப்பு:1933 பிறப்புகள்
பகுப்பு:2018 இறப்புகள்
பகுப்பு:இந்திய அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:கர்நாடக நபர்கள்
பகுப்பு:இருபதாம் நூற்றாண்டு பிறப்புகள்
பகுப்பு:இந்திய முஸ்லிம்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
வித்தியா சரண் சுக்லா

**வித்தியா சரண் சுக்லா** அல்லது **வி. சி. சுக்லா** (Vidya Charan Shukla) (பிறப்பு: 2 ஆகஸ்டு 1929 – இறப்பு: 11 சூன் 2013) 60 ஆண்டு கால இந்திய அரசியல்வாதியும், இந்திய நடுவண் அரசில் பல துறைகளில்  அமைச்சராகவும் பணியாற்றியவர். நெருக்கடி நிலை காலத்தில் இந்திராகாந்தியின் நம்பிக்கைக்கு உரியவராக விளங்கியவர்.
 
## அரசியல்
1957ஆம் ஆண்டு நடைபெற்ற இரண்டாவது இந்தியப் பொதுத் தேர்தலில் மகாசமுந்து நாடாளுமன்ற மக்களவை தொகுதியிலிருந்து, இந்திய நாடாளுமன்ற உறுப்பினராகத் தேர்ந்தெடுக்கப்பட்டவர். சுக்லா தொடர்ந்து ஒன்பது முறை இந்திய  நாடாளுமன்ற மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டவர்.

1966-இல் இந்திரா காந்தி அமைத்த முதல் இந்திய நடுவண் அரசு அமைச்சரவையில் 1966 முதல் 1977 முடிய ராஜாங்க அமைச்சராகப் பணியாற்றியவர்.
ராஜிவ் காந்தியின் அமைச்சரவையிலும் பணியாற்றிய சுக்லா, பின்னர் ராஜிவ் காந்திக்கு எதிராக 1980ஆம் ஆண்டின் நடுவில் அருண் நேரு, வி. பி. சிங் மற்றும் ஆரீப் முகமது கான் ஆகிய தலைவர்களுடன் காங்கிரசு கட்சியை விட்டு வெளியேறி ஜன் மோர்ச்சா எனும் அரசியல் கட்சியைத் துவக்கினார். 1989-1990களில் வி. பி. சிங் அமைச்சரவையிலும், 1990-91களில் சந்திரசேகர் அமைச்சரவையிலும் அமைச்சராக பதவியில் இருந்தார். 9ஆவது மக்களவைத் தேர்தலில் ஜனதா தளம் கட்சி சார்பாக இந்திய நாடாளுமன்ற மக்களவைக்குத் தேர்ந்தெடுக்கப்பட்டார். பின்னர் மீண்டும் காங்கிரசு கட்சியில் இணைந்து 1991- 1996 இல் பி. வி. நரசிம்ம ராவ் தலைமையிலான அமைச்சரவையில் நாடாளுமன்ற விவகாரத் துறை அமைச்சராகப் பணியாற்றியவர்.  பின்னர் 2003-ஆம் ஆண்டில் தேசியவாத காங்கிரசு கட்சியின் சத்தீஸ்கர் மாநிலத் தலைவராக இருந்தவர். 2003-ஆம் ஆண்டில் பாரதிய ஜனதா கட்சியில் இணைந்து மகாசமுந்து நாடாளுமன்ற மக்களவைத் தொகுதிக்குப் போட்டியிட்டு காங்கிரசு கட்சியின் வேட்பாளர் அஜித் ஜோகியிடம் தோற்றார். 2004-இல் பாரதிய ஜனதா கட்சியை விட்டு விலகி  2007-இல் மீண்டும் சோனியா காந்தி தலைமையிலான இந்திய தேசிய காங்கிரசு கட்சியில் இணைந்து கொண்டார்.

## மேற்கோள்கள்

## வெளி இணைப்புகள்
* Profile on Loksabha website

பகுப்பு:1929 பிறப்புகள்
பகுப்பு:2013 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
சுப்பிறீம் சட்

**சுப்பிறீம் சட்** (*SupremeSAT (Pvt) Ltd.*) என்பது இலங்கையின் முதலாவதும், ஒரேயொரு செயற்கைக்கோள் இயக்கும் நிறுவனமும் ஆகும். இது சீனா அரசிற்குச் சொந்தமான செயற்கைக்கோள் உற்பத்தி செய்யும் நிறுவனமான சீனப் பெருஞ்சுவர் தொழிற்சாலை கூட்டு நிறுவனத்துடன் பங்கு நிறுவனமாகவுள்ளது.

சுப்பிறீம் சட் தனது முதலாவது இலங்கை செயற்கைக்கோள் சுப்பிறீம் சட்-1 என்பதை சீனாவின் சி சாங் பகுதியில் இருந்து நவம்பர் 22 இலங்கை நேரப்படி 9.30 பி.ப. விண்ணிற்குச் செலுத்த உத்தேசிக்கப்பட்டது. இது இலங்கை, சீன தேசியக் கொடிகளைத் தாங்கிச் செல்லத் தீர்மாணிக்கப்பட்டது. இந்நிறுவனம் உலகின் 27வது செயற்கைக்கோளை சொந்தமாகக் கொண்ட நிறுவனமானக் காணப்படுகின்றது.

## உசாத்துணை

பகுப்பு:இலங்கை நிறுவனங்கள்
பகுப்பு:விண்வெளி நிறுவனங்கள்
திருகோணமலை பிரித்தானிய யுத்தக் கல்லறை

**திருகோணமலை பிரித்தானிய யுத்தக் கல்லறை** (*Trincomalee British War Cemetery*) அல்லது **திருகோணமலை யுத்தக் கல்லறை** (*Trincomalee War Cemetery*) என்பது திருக்கோணமலையில் உள்ள பிரித்தானிய படையினரின் கல்லறையாகும். இரண்டாம் உலகப் போர் காலத்தில் கொல்லப்பட்ட பிரித்தானிய இராச்சியத்தின் படைவீரர்கள் இங்கு அடக்கம் செய்யப்பட்டுள்ளனர். இக்கல்லறை திருகோணமலை நகரிலிருந்து, வடக்கில் சுமார் 6 கிலோமீற்றர் (3.7 மைல்) தொலைவில் திருகோணமலை-நிலாவெளி (ஏ6) வீதியில் கிழக்குப் பக்கம் அமைந்துள்ளது. இது இலங்கையில் உள்ள ஆறு பொதுநலவாய யுத்தக் கல்லறைகளில் ஒன்று ஆகும். இதனை இலங்கைப் பாதுகாப்பு அமைச்சு பொதுநலவாய யுத்தக் கல்லறை ஆணைக்குழுவின் சார்பில் பராமரிக்கிறது.

## உசாத்துணை

பகுப்பு:திருகோணமலையிலுள்ள கட்டடங்களும் கட்டமைப்புக்களும்
எக்சாபென்சோகோரோனீன்

**எக்சாபென்சோகோரோனீன்** *(Hexabenzocoronene)* C42H18 மற்றும் C48H24 
என்ற மூலக்கூறு வாய்பாடு  கொண்ட 2 பல்வளைய அரோட்டிக் ஐதரோ கார்பன்களைக் குறிக்கிறது. இவை இரண்டிலும் ஒன்றிணைந்த ஆறு  பென்சீன் வளையங்கள் ஒரு  மத்திய  கோரோனீன் மூலக்கூறைச் சூழ்ந்துள்ளன. 

வலதுபக்க படத்திலுள்ள ஒப்புமைகள் [bc,ef,hi,kl,no,qr]  அணுவிசை நுண்ணோக்கியால் படிமமாக்கப்பட்டவையாகும். ஏற்றத்தாழ்வு கொண்ட  பிணைப்பு வரிசை மற்றும்  பிணைப்பு நீளங்கள் கொண்ட தனிப்பட்ட பிணைப்புகளை வேறுபடுத்தி அறியவியலும் முதலாவது மூலக்கூறுக்கு இது உதாரணமாகும்

## மேற்கோள்கள்

## புற இணைப்புகள்
.

பகுப்பு:பல்வளைய அரோமாட்டிக் நீரகக்கரிமங்கள்
1461

**1461** (**[[ரோம எண்ணுருக்கள்|MCDLXI]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 4 &ndash; யோர்க் இளவரசர் எட்வர்டு இலண்டனைக் கைப்பற்றி இங்கிலாந்தின் அரசராகத் தன்னை அறிவித்தார்.
* மார்ச் 5 &ndash; ரோசாப்பூப் போர்கள்: யோர்க் இளவரசர் எட்வர்டு இங்கிலாந்தின் நான்காம் ஹென்றியை அரசுப் பதவியில் இருந்து அகற்றினார்.
* சூலை 10 &ndash; இசுட்டீவன் தொமசேவிச் பொசுனியாவின் கடைசி அரசராகப் பதவியேற்றார்.
* சூன் 28 &ndash; யோர்க் இளவரசர் எட்வர்டு இங்கிலாந்தின் அரசராக நான்காம் எடவர்டு என்ற பெயரில் முடி சூடினார்.
* சூலை 22 &ndash; பிரான்சின் அரசனாக பதினோராம் லூயி பதவியேற்றார்.
* ஆகஸ்டு 7 &ndash; மிங் வம்ச சீனத் தளபதி காவோ சின் செங்டொங் பேரரசருக்கு எதிராக இராணுவப் புரட்சியை நடத்தி தோல்வியடைந்ததைத் தொடர்ந்து தற்கொலை செய்து கொண்டான்.
* ஆகஸ்டு 15 &ndash; 21-நாள் முற்றுகையின் பின்னர் திரெபிசோந்து பேரரசு இரண்டாம் முகமதுவின் உதுமானியப் பேரரசிடம் வீழ்ந்தது.
* நவம்பர் 26 &ndash; மத்திய இத்தாலியின் லா'க்கீலா நகரில் பெரும் நிலநடுக்கம் ஏற்பட்டது.
* பொசுனியா எர்செகோவினாவின் தலைநகரம் சாரயேவோ அமைக்கப்பட்டது.

## பிறப்புகள்

## இறப்புகள்
* ஏப்ரல் 17 - ஜியார்ஜ் வான் பியூயர்பக், ஆத்திரிய வானியலாளரும் கணிதவியலாளர் மற்றும் கருவி உருவாக்குநர் (பி. 1423)

## மேற்கோள்கள்
ஜெகன்நாத ராவ்

**ஜெகன்நாத் ராவ்** (Jagannath Rao) (பிறப்பு: அக்டோபர், 1909 – இறப்பு:1991) இந்திய அரசியல்வாதியும், இந்திய தேசிய காங்கிரசு கட்சியின் தலைவர்களில் ஒருவரும் ஆவார்.

1957,1962,1967,1971,1977,1980 மற்றும் 1984களில் ஒடிசா மாநிலத்தின் பெர்ஹாம்பூர் நாடாளுமன்ற மக்களவை தொகுதியிலிருந்து இந்திய நாடாளுமன்ற மக்களவைக்கு ஏழு முறை தேர்ந்தெடுக்கப்பட்டவர்.

## மேற்கோள்கள்

Lok Sabha members]]

பகுப்பு:1909 பிறப்புகள்
பகுப்பு:1991 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
1979 மச்சு அணை அழிவு

இந்தியாவின் குஜராத் மாநிலத்தின் மோர்பியில் உள்ள **மச்சு அணை உடைப்பு**  (M  நிகழ்வு 11 ஆகஸ்டு 1979-இல் தொடர் பெரும் மழையால், மச்சு ஆற்றில் ஏற்பட்ட பெரும் வெள்ளம் காரணமாக நிகழ்ந்தது. மோர்பி அணை உடைப்பு காரணமாக மோர்பி நகரம் மற்றும்  ராஜ்கோட்டில் உள்ள கிராமங்களில் வெள்ள நீர் புகுந்ததால் 1,800 முதல் 25,000 வரையிலான உயிர்கள் பலியானது.

நான்கு கிலோ மீட்டர் நீளம் கொண்ட மோர்பியின் மச்சு அணையின் கொள்ளளவை விட மூன்று மடங்கு மழை வெள்ள நீர், அணையில் புகுந்ததால், அணைக்கட்டு தாக்குப் பிடிக்காமல் அணையின் சுவர்கள் மிகவும் சேதமடைந்து உடைந்த காரணத்தினால் அணையின் நீர் கிராமப்புறங்களில் புகுந்தது. இதனால் அதிக உயிர் பலிகள் ஏற்பட்டதுடன், வேளாண்மை நொடிந்ததால் மக்களின் பொருளாதாரம் மிகவும் பாதிக்கப்பட்டது.

மச்சு அணை உடைப்பு நிகழ்வு மிகவும் மோசமான ஒன்று என கின்னஸ் உலக சாதனைகள் புத்தகத்தில் குறிப்பிடப்பட்டுள்ளது.

## மேற்கோள்கள்

## வெளி இணைப்புகள்
* The saffron flutters high, yet again

பகுப்பு:குசராத் அணைகள்
பகுப்பு:குசராத் வரலாறு
பகுப்பு:வெள்ளப்பெருக்கு
பகுப்பு:1979 விபத்துகள்
பகுப்பு:இந்தியாவில் விபத்துகள்
பகுப்பு:கட்டட உருக்குலைவு விபத்துகள்
மச்சு ஆறு

thumb|வலது
**மச்சு ஆறு** (Machchu River) மேற்கு இந்தியாவின் குசராத்து மாநிலத்தின் மோர்பி மாவட்டத்தில் உள்ள மத்லா மலைகளில் உற்பத்தி ஆகிறது. மச்சு ஆற்றின் நீர் பிடிப்பு பகுதி 2515 சதுர கிலோ மீட்டர் பரப்பு கொண்டது. இந்த ஆறு 130 கிலோ மீட்டர் நீளம் கொண்டது.
இந்நீர் மோர்பி மாவட்டத்தின் வழியாக பாய்ந்து இறுதியில் அரபுக் கடலில் கலக்கிறது.
1979- இல் மச்சு ஆற்றின் குறுக்கே கட்டப்பட்ட மச்சு அணை உடைந்து, மோர்பி மாவட்டம் அணை நீரால் படுசேதமடைந்தது.

## இதனையும் காண்க
* 1979 மச்சு அணை அழிவு

## மேற்கோள்கள்

பகுப்பு:இந்திய ஆறுகள் 
பகுப்பு:மோர்பி மாவட்டம்
பகுப்பு:குசராத்தின் ஆறுகள்
தேசிய கடல்சார் தொழில்நுட்ப நிறுவனம்

**தேசிய கடல்சார் தொழில்நுட்ப நிறுவனம்** (*National Institute of Ocean Technology - NIOT*) இது இந்திய அரசின்
தன்னாட்சி பெற்ற புவி அறிவியல் துறையின் சட்ட திட்டங்களின் படி ஒரு இயக்குனரின் தலைமையில் இயங்கும் அமைப்பு ஆகும். இந்நிறுவனம் சென்னைக்கு அருகில் பள்ளிக்கரணை என்ற இடத்தில் அமைந்துள்ளது. இதன் அருகில் பள்ளிக்கரணை சதுப்பு நிலம் அமைந்துள்ளது.

புவி அறிவியல் அமைச்சகத்தின் கீழ் இயங்கும் இவ்வமைப்பின் முக்கிய நோக்கமே பொருளாதாரத் தனியுரிமைப் பகுதிகளாக இந்தியாவில் மட்டும் மூன்றில் இரண்டுபகுதிகள் இருப்பதாக இனம் காணப்பட்டு, வாழ்க்கை வளங்கள் மற்றும் வாழ்க்கை அறுவடைக்கு சம்பந்தமான பொறியியல் பிரச்சினைகளைத் தீர்க்க நம்பகமான உள்நாட்டு தொழில்நுட்பத்தை உருவாக்க வேண்டிய கட்டாயத்தில் உள்ளது. இதற்காவே இந்த மாதரியான நிறுவங்களை அரசே துவங்கி நடத்திவருகிறது.

## மேலும் பார்க்க
*National Institute of Ocean Technology 
*Ministry of Earth Sciences
*Centre for Marine Living Resources & Ecology
*Integrated Coastal and Marine Area Management 
*Indian Institute of Tropical Meteorology 
*The India Meteorological Department
* Indian National Centre for Ocean Information Services 

## மேற்கோள்கள்

பகுப்பு:ஆய்வு நிறுவனங்கள்
பகுப்பு:இந்திய நிறுவனங்கள்
பாபுபாய் ஜஷ்பாய் படேல்

**பாபுபாய் ஜஷ்பாய் படேல்** (Babubhai Jashbhai Patel) இந்தியாவின் குஜராத் மாநிலத்திற்கு இரண்டு முறை முதலமைச்சர் பதவியில் இருந்தவர்.

ஜனதா மோர்ச்சா கட்சியின் தலைவரான பாபுபாய் ஜஷ்பாய் படேல் முதல் முறையாக சூன் 1975 முதல் மார்ச் 1976 முடியவும், பின்னர் ஜனதா தளம் கட்சியின் சார்பாக இரண்டாம் முறையாக ஏப்ரல் 1977 முதல் பிப்ரவரி 1980 முடியவும் குஜராத் மாநில முதலமைச்சராக பதவியில் இருந்தவர்.

## இதனையும் காண்க
* குஜராத் முதலமைச்சர்களின் பட்டியல்

## மேற்கோள்கள்

## வெளி இணைப்புகள்
*http://legislativebodiesinindia.gov.in/STATISTICAL/GUJARAT.htm 
*http://articles.timesofindia.indiatimes.com/2002-11-01/ahmedabad/27308258_1_award-vishwa-gujarati-samaj-chief-minister 

பகுப்பு:குஜராத் முதலமைச்சர்கள்
பகுப்பு:இந்திய அரசியல்வாதிகள்
பகுப்பு:1911 பிறப்புகள்
பகுப்பு:2002 இறப்புகள்
பகுப்பு:குஜராத் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
சத்தீசுகர் முதலமைச்சர்களின் பட்டியல்

**சத்தீஸ்கர் முதலமைச்சர்கள் பட்டியல்** இந்தியாவின் மத்தியப் பிரதேசம் மற்றும் ஒடிசாவின் பழங்குடி மக்கள் அதிகம் வாழும் மலைபாங்கான பகுதிகளைக் கொண்டு சத்தீஸ்கர் மாநிலம் 2000 ஆம் ஆண்டில் உருவானது.

சத்தீஸ்கர் மாநிலத்தின் முதலாவது முதலமைச்சராக இந்திய தேசிய காங்கிரசு கட்சியின் அஜித் ஜோகி நவம்பர் 2000 முதல் திசம்பர் 2003 முடிய மூன்றாண்டுகள் பதவி வகித்தார்.

பின்னர் பாரதிய ஜனதா கட்சியைச் சேர்ந்த ராமன் சிங் 7 திசம்பர், 2003 ஆம் ஆண்டு முதல் 16 திசம்பர் 2018 வரை சத்தீஸ்கர் மாநிலத்தின் முதலமைச்சராக தொடர்ந்து பதவி வகித்தார்.

பின்பு 2018 ஆம் ஆண்டு நடந்த ஐந்தாவது சட்டமன்றத் தேர்தலில், இந்திய தேசிய காங்கிரசு கட்சியைச் சேர்ந்த பூபேஷ் பாகல் என்பவர் முதலமைச்சராகத் தேர்ந்தெடுக்கப்பட்டார்.

* 2023 சட்டமன்றத் தேர்தலில் வெற்றி பெற்ற பாரதிய ஜனதா கட்சி சார்பில் விஷ்ணு தேவ் சாய் முதலமைச்சராக 10 டிசம்பர் 2023 அன்று தேர்வு செய்யப்பட்டார்.

## சத்தீஸ்கர் முதல்வர்கள் பட்டியல்
சத்தீஸ்கர் மாநில முதல்வர்கள் பட்டியல் விவரம்;

## இவற்றையும் பார்க்கவும்
* இந்திய முதலமைச்சர்களின் பட்டியல்
* சட்டீஸ்கர் ஆளுநர்களின் பட்டியல்

## அடிக்குறிப்புகள்

## மேற்கோள்கள்

## வெளி இணைப்புகள்
* List on Worldstatesmen.org

பகுப்பு:இந்தியாவின் மாநில முதலமைச்சர்கள் பட்டியல்கள்
பகுப்பு:சத்தீஸ்கர் அரசு
பகுப்பு:சத்தீசுகர் முதலமைச்சர்கள்
முதலமைச்சர்கள்
பகுப்பு:சத்தீஸ்கர் அரசியல்
இரண்டாம் ஜேகப் டி கெயின்

[thumb|[முதலாம் ஹென்றிக் ஹாண்டியஸ்|முதலாம் ஹென்றிக் ஹாண்டியஸின் "பிக்டோரம்"-த்தில் உள்ள, "ஜேகப் டி கெயின்"-ன் படம், 1610.]]
**இரண்டாம் ஜேகப் டி கெயின்** (அல்லது **இரண்டாம் ஜாக் டி கெயின்**) (தோராயமாக. 1565 &ndash; மார்ச் 29, 1629) என்பவர் நெதர்லாந்தைச் சேர்ந்த ஓவியர் மற்றும் சிற்பி ஆவார்.

## வாழ்க்கை வரலாறு
[இடது|thumb|"[வீனஸ் (தொன்மவியல்)|வீனஸ் மற்றும் குபிட்"-ன் படம், (தோராயமாக.1605-1610)]]
டி கெயின், ஆண்ட்வெர்ப் நகரில் பிறந்தார். இவரின் தந்தையான, முதலாம் ஜேகப் டி கெயின்தான் (கண்ணாடி-ஓவியர், சிற்பி மற்றும் தொழில்நுட்ப-ஓவியர்) இவரது முதல் ஆசான் ஆவர்.  சிற்பியும் ஆவர். 

டி கெயின், ஈவா ஸ்டால்பேர்ட் வேன்டர் வீல்-ஐ 1595-ல் மணந்தார். 1596-ல் பிறந்த இவரின் மகன், மூன்றாம் ஜேகப் டி கெயினும், சிறந்த சிற்பியாக விளங்கினார். டி கெயின், டென் ஹாக்கில் காலமானார்.
File:'Vase of Flowers with a Curtain', oil on panel painting by Jacques de Gheyn II, 1615.jpg|'திரையுடன் பூச்சாடி',  1615.
Jacques de Gheyn II (1565-1629), *Vase of Flowers with a Curtain,* (1615), Kimball Art Museum, Fort Worth, Texas
File:Jacob de Gheyn - Wapenhandelinge 4.jpg|இவரின் *வேப்பனாந்தலிங்கே*-வில் இருந்து மசுகெத்தியர்[5]
File:Jacob de Gheyn (II) Spanish battle stallion 1603.jpg|எசுப்பானிய போர்க்குதிரை  1603.
File:Vier studies van een zieke muis, RP-T-1880-A-98.jpg|ஜேகப் டி கெயின் வரைந்த படம், *ஃபோர் டைம்ஸ் எ மௌஸ்*


## மேற்கோள்கள்


## புற இணைப்புகள்
* Jacob de Gheyn II at Artcylopedia
* Works by Jacob de Gheyn II in the British Museum
* Vermeer and The Delft School, a full text exhibition catalog from The Metropolitan Museum of Art, which has material on Jacob de Gheyn II

பகுப்பு:நெதர்லாந்து ஓவியர்கள்
பகுப்பு:1629 இறப்புகள்
எச்.டி.டி.பி 404

**எச்.டி.டி.பி 404** அல்லது **கிடைக்கவில்லை** என்பது *கணினி வலையமைப்பு தகவல் தொடர்பில்* வரும் பிழை செய்தி இது ஒரு வழக்கமான பதில் குறியீடு ஆகும்.இந்த செய்தி எப்போது வரும் என்றால் இணைய வாடிக்கையாளர் இணைய சர்வரை ஒரு சேவைக்காக  தொடர்புகொள்ளும் போது அந்த சேவை அல்லது இணைய வாடிக்கையாளர் கோரியது கிடைக்கப்பெறவில்லை என்றால் இந்த செய்தி காண்பிக்கப்படும்.

## 
ஆதாரங்கள்==

பகுப்பு:கணினிப் பிணையமாக்கம்
ஓகார்த் அச்சகம்

**ஓகார்த் அச்சகம்** (Hogarth Press) 1917ல் லெனார்ட் வூல்ஃப், வெர்சீனியா வூல்ஃப் ஆகியோரால் நிறுவப்பட்ட ஒரு பிரித்தானிய பதிப்பகம் ஆகும். தொடக்கத்தில் இது ரிச்மன்டில் வூல்ஃப் தம்பதிகள் வாழ்ந்த ஓகார்த் இல்லத்தில் ஒரு கையால் இயக்கும் இயந்திரத்துடன் தொடங்கப்பட்டது. இந்த வீட்டின் பெயரைத் தழுவியே பதிப்பகத்துக்கும் பெயரிடப்பட்டது. வூல்ஃப் தம்பதிகளின் பொழுதுபோக்காகத் தொடங்கப்பட்ட இந்த அச்சகம், உலகப் போர்களுக்கு இடைப்பட்ட காலத்தில் ஒரு வணிக நிறுவனமாக வளர்ச்சியடைந்தது. 1938ல் வெர்சீனியா வூல்ஃப் இந்த நிறுவனத்தில் இருந்து விலகிக்கொள்ளவே, லெனார்ட் வூல்ஃப் யோன் லேமன் என்பவருடன் சேர்ந்து 1646 வரை ஒரு பங்கு நிறுவனமாக நடத்தினார். இதன் பின்னர் இது "சட்டோ அன்ட் வின்டசு" நிறுவனத்தின் ஒரு கூட்டு நிறுவனம் ஆனது. தற்போது "ரன்டம் ஹவுஸ்" நிறுவனத்தின் ஒரு பகுதியாகிய கிரவுன் பதிப்பகக் குழுமத்தின் அச்சகமாக "ஓகார்த்" உள்ளது.

புளூம்சுபெரி குழு உறுப்பினர்களின் நூல்களை அச்சிட்டதோடு ஓகார்த் அச்சகம், உளப்பகுப்பாய்வியல் ஆக்கங்களை வெளியிடுவதிலும் முன்னணியில் இருந்தது. அத்துடன், பிற மொழி நூல்களின் மொழிபெயர்ப்புகளை, குறிப்பாக உருசிய மொழி ஆக்கங்களை மொழிபெயர்த்து இந்நிறுவனம் வெளியிட்டு வந்தது.

## வரலாறு
வூல்ஃப் தம்பதிகள் அச்சிடுவதை ஒரு பொழுதுபோக்காகவே தொடங்கினர். எழுத்து வெர்சீனியாவுக்கு மன அழுத்தத்தைக் கொடுப்பதாக அமையும்போது, அதிலிருந்து விலகியிருக்க அச்சிடுதல் ஒரு வழியாக அமைந்தது. வூல்ஃப் தம்பதிகள் 1917ல் கையால் இயக்கும் அச்சியந்திரம் ஒன்றை 19 பவுனுக்கு (2012ல் 900 பவுனுக்குச் சமம்) வாங்கினர். தாமாகவே அதைப் பயன்படுத்தவும் கற்றுக்கொண்டனர். அவர்கள் வாழ்ந்த "ஓவார்த் இல்ல" சாப்பாட்டு அறையில் இந்த இயந்திரத்தை அவர்கள் நிறுவினர். 1917 யூலை மாதத்தில் அவர்களது முதல் நூல் வெளியானது. இச்சிறிய நூலில் லெனார்ட் எழுதிய ஒரு கதையும், வெர்சீனியா எழுதிய ஒரு கதையும் இடம்பெற்றிருந்தது.

1917க்கும், 1946க்கும் இடைப்பட்ட காலத்தில் இப்பதிப்பகத்தில் இருந்து 527 நூல்கள் வெளியாகின.

## மேற்கோள்கள்

## உசாத்துணைகள்
*Gaither, Mary E. "The Hogarth Press 1917–1946" pp. xvii–xxxiv in J. Howard Woolmer (1986), *A checklist of the Hogarth Press 1917–1946*, Woolmer Brotherson Ltd. .
*Willis, J. H.  (1992), *Leonard and Virginia Woolf as Publishers: The Hogarth Press, 1917–41*, University Press of Virginia. .
*Woolmer, J. Howard "Publications of The Hogarth Press" pp.&nbsp;3–178 in J. Howard Woolmer (1986), *A checklist of the Hogarth Press 1917–1946*, Woolmer Brotherson Ltd. .

பகுப்பு:பிரித்தானியப் பதிப்பகங்கள்
குமந்தாபுரம்

**குமந்தாபுரம்** முன்பு **கங்கன் குளம்** என அழைக்கப்பட்டு வந்த ஊர் கடையநல்லூர் அருகே அமைந்துள்ளது. இவ்வூர் அஞ்சற் குறியீட்டு எண்: 627 751. இவ்வூரில் தமிழக அளவில் சுவையான திராட்சை விவசாயம் செய்யப்படுகின்றது.

அருகிலுள்ள சுற்றுலாத்தலங்கள்: குற்றாலம் அருவிகள், கருப்பாநதி அணை

பகுப்பு:தென்காசி மாவட்டத்திலுள்ள ஊர்களும் நகரங்களும்
யாழ்ப்பாணம் (வானூர்தி)

**யாழ்ப்பாணம்** (*The Jaffna*) (சேவைப் பெயர் **மலயா இல.11 (சண்டை வானூர்தி) 'யாழ்ப்பாணம்**'; *MALAYA No. 11 (Fighter) "The Jaffna"*) என்பது அரச வானூர்தி தொழிற்சாலையினால் வடிவமைத்து, உற்பத்தி செய்யப்பட்ட எப்.இ. 2பி (*Farman Experimental 2*) வகையைச் சார்ந்த வானூர்தி ஆகும். இது சண்டை, உளவு, குண்டு வீச்சு (பகல், இரவு நேரக் குணடு வீச்சு) ஆகிய செயற்பாடுகளைச் செய்ய வல்லது. இந்த வானூர்தி 22 திசம்பர் 1915 அன்று மலேசியாவில் இருந்த இலங்கை யாழ்ப்பாணத் தமிழர்களால், முதலாம் உலகப் போரில் பங்குபற்றிய பிரித்தானிய இராச்சியத்திற்கு அன்பளிப்பாக வழங்கப்பட்டது. இது அரச பறப்பு படைப்பிரிவின் எப்.இ. 2பி வகை வானூர்திகளைக் கொண்டிருந்த 25 ஆம் படைப்பிரிவில் சேர்க்கப்பட்டது. 

இலங்கையில் நகர்களில் ஒன்றான யாழ்ப்பாணம் என்ற பெயரில் அமைந்த இவ்வானூர்தி மலேசிய வாழ் யாழ்ப்பாணத் தமிழர்களால் தங்கள் பிரித்தானிய அரசுடனான விசுவாசத்தையும் நேச நாடுகளின் முதலாம் உலகப் போருக்கு ஆதரவளிப்பதையும் நோக்கமாகக் கொண்டு அன்பளிப்புச் செய்யப்பட்டது. அத்துடன் இது இலங்கையர்களின் வானூர்தி பறப்பியலில் முன்பு கொண்டிருந்த ஆர்வமாகவும் விமர்சகர்களால் கருதப்படுகிறது.

## உசாத்துணை

பகுப்பு:தனிப்பட்ட வானூர்திகள்
கிரிஜா வைத்தியநாதன்

**கிரிஜா வைத்தியநாதன்** (*Girija Vaidyanathan*, பிறப்பு:1 சூலை 1959) இந்தியாவின் தமிழ்நாட்டைச் சேர்ந்தவர். 1981-ஆம் ஆண்டில் இந்திய ஆட்சிப்பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.

## வாழ்க்கை குறிப்புகள்
இவரின் தந்தை ச. வெங்கிடரமணன் இந்திய ரிசர்வ் வங்கியின் ஆளுநராக (1990 - 1992) இருந்தவர்.

இவர் பிரபல நடிகரும் அரசியல்வாதியுமான எஸ். வி. சேகரின் மைத்துனியாவார்.

## கல்வி
இயற்பியலில் முதுநிலை படிப்பும், நல வாழ்வு பொருளாதாரத்தில் முனைவர் பட்டமும் பெற்றவர்.

1981 ஆம் ஆண்டு இந்திய ஆட்சிப் பணி தேர்வில் பெண்களில் முதல் இடத்தையும், தேர்வுக்குத் தோற்றிய ஒரு லட்சத்துக்கும் மேற்பட்டவர்களில் ஒன்பதாவது இடத்தையும் பெற்றார்.

## அரசுப் பணிகள்
2011-இல் சுகாதாரச் செயலராக இருந்த கிரிஜா வைத்தியநாதன், ஏற்கனவே செயல்பாட்டில் இருந்த முதலமைச்சர் காப்பீட்டுத் திட்டத்தை புதிதாக வடிவமைத்தவர். 
மேலும் தமிழ்நாட்டின் நிதித்துறை, பள்ளிக் கல்வித் துறை, நில நிர்வாகத் துறை, சுகாதாரத்துறை, வேளாண்மைத் துறைகளில் பணியாற்றியவர்.

2016-இல் கூடுதல் தலைமைச் செயலாளராக பதவி வகித்து வந்த கிரிஜா வைத்தியநாதன், நில நிர்வாகம் மற்றும் வருவாய் துறை ஆணையராகவும் பொறுப்பு வகித்து வந்தார்.

### தலைமைச் செயலர் பதவியில்
தமிழ்நாடு அரசின் தலைமைச் செயலராக 22 டிசம்பர் 2016 அன்று தமிழக ஆளுநரால் கிரிஜா வைத்தியநாதன் நியமிக்கப்பட்டு , 2019 வரை அப்பதவியயை வகித்தார் .நிர்வாக சீர்திருத்தம், கண்காணிப்பு ஆணையர் ஆகிய பதவிகள் கூடுதல் பொறுப்பாக வழங்கப்பட்டன.

இவர் தமிழ் நாட்டின் 45 ஆவது தலைமைச் செயலராவார் என்பதுடன் நான்காவது பெண் தலைமைச் செயலருமாவார். இதற்கு முன்னர் லட்சுமி பிரானேஷ், எஸ். மாலதி, ஷீலா பாலகிருஷ்ணன் ஆகிய பெண்கள் தலைமைச் செயலர்களாகப் பணியாற்றியுள்ளனர்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:1959 பிறப்புகள்
நவரை வாழை

**நவரை** (*Latundan banana*)இது வாழை இனத்தில் மரத்திலேயே பழுக்கும் கலப்பினமாக பயிரிடும் தாவர வகையாகும். இவை தென்கிழக்காசியாவில் அமைந்துள்ள பிலிப்பீன்சு நாட்டில் பயிரிடப்படுகிறது. இவற்றின் தொடர்புடைய இனங்கள் சபா வாழை (Saba banana), லகடான் வாழை (Lakatan banana) போன்றவையாகும். 

## விளக்கம்
இவ்வகையான வாழைகள் பொதுவாக 10 முதல் 13 அடிகள் வளரும் தன்மை கொண்டவையாக உள்ளது. இத்தாவர வளர்ச்சிக்கு சூரிய ஒளியும், நிழலும் தேவைப்படுகிறது. இவ்வாழையின் பூக்கள் மஞ்சள், ஊதா, அல்லது ஐவரி கலந்து காணப்படுகிறது. இதன் பழங்கள் மஞ்சள் நிறத்தில் பழுக்கும் போது இதன் தோல் பகுதி வெடித்தும் காணப்படுகிறது. இவை வணிக ரீதியாக பயிரிடப்படும் வாழையைவிட குறைவாகவே பயிரிடப்படுகிறது.  இவற்றின் பழத்தின் சுவை அமிலம் கலந்த ஆப்பிள் போன்று இருக்கும். 

## உபயோகம்
இவை பிலிபைன்சு நாட்டின் சுவையான உணவு தயாரிக்க இதன் பழம் பயன்படுகிறது. மேலும் இவை அலங்காரத் தாவரமாகவும் வளர்க்கப்படுகிறது.

## மேலும் காண்க
* வாழைப்பழம்
* *[[வாழை]]*

## மேற்கோள்கள்

பகுப்பு:வாழையினங்கள்
இந்திய 2000 ரூபாய் தாள்

இந்திய ₹2000 பணத்தாள் இந்திய ரிசர்வ் வங்கியால் நவம்பர் 08 ஆம் திகதி 2016 ஆம் ஆண்டு வெளியிடப்பட்ட ரூபாய் இரண்டாயிரம் மதிப்புடைய பணத்தாள் ஆகும். இந்திய அரசாங்கம் நவம்பர் 08 ஆம் திகதி 2016 ஆம் ஆண்டு இரவிலிருந்து கருப்பு பண புழக்கத்தை முடக்கும் பொருட்டு செல்லாது என்று அறிவித்தது. ஆனால் ,₹500 மற்றும் ₹2000  ஆகியவற்றின் புதுவடிவ நோட்டுக்கள் 11 ஆம் தேதி நவம்பர் 2016 அன்று வங்கிகளில் கிடைக்கும் என்று அறிவித்தது.

## ஆதாரங்கள்

பகுப்பு:இந்திய பணத்தாள்கள்
நெட்ஸ் 107

**நெட்ஸ் 107** (*Netz 107*) என்பது இசுரேலிய வான்படையின் ஒரு எப்-16 சண்டை வானூர்தியாகும். 107 இலக்கத்தைக் கொண்ட *நெட்ஸ் 107* ஒப்பேரா நடவடிக்கையில் பங்கு பற்றியது. ஒப்பேரா நடவடிக்கையில் குண்டு வீச்சு உட்பட, பின்னர் 6.5 எதிரி விமானங்களைச் சுட்டு வீழ்த்தியது. ஒரு எப்-16 வானூர்தி அதிகம் சுட்டு வீழ்த்திய எண்ணிக்கையான 6.5 விமானங்கள் என்ற சாதனையை இது கொண்டுள்ளது.

### சுட்டு வீழ்த்தப்பட்ட வானூர்திகள்

## உசாத்துணை

## வெளி இணைப்புகள்

* IAF F-16s kill tallies in F-16.net
* Record-breaking F-16 Falcon to be retired from IDF service, ynet, 11. பெப்ரவரி 2015
* xnir photography, IAF F-16 Netz 107 photo gallery in பிளிக்கர்
* מטוס האף־16 שהפיל הכי הרבה מטוסי אויב פורש לפנסיה במוזיאון חיל האוויר , ידיעות אחרונות, February 9, 2015 (Hebrew)
* איתן סטיבה מתאר הפלת 2 מטוסי סוחוי-22, מטוס מיג 23 ומסוק גאזל ב-11.6.1982 , באתר "מרקיע שחקים" (Hebrew)
* IAF F-16 Netz 107, photos in பிளிக்கர்

பகுப்பு:தனிப்பட்ட வானூர்திகள்
ஜார்கண்ட் முதலமைச்சர்கள் பட்டியல்

**ஜார்கண்ட் முதலமைச்சர்கள் பட்டியல்**, இந்தியாவின், பீகார் மாநிலத்தின் மலைப்பாங்கான தெற்குப் பகுதியை பிரித்து 2000 ஆம் ஆண்டில் ஜார்கண்ட் மாநிலம் உருவானது.

ஜார்கண்ட் மாநிலத்தின் முதலாவது முதலமைச்சராக 2000 ஆம் ஆண்டில் பாரதிய ஜனதா கட்சியின் பாபுலால் மராண்டி என்பவர் பதவி வகித்தார்.

## ஜார்கண்ட் மாநில முதலமைச்சர்கள்
ஜார்கண்ட் மாநில முதலமைச்சர்களாக சிபு சோரன் மூன்று முறையும், அருச்சுன் முண்டா இரண்டு முறையும் பதவி வகித்தனர்.

ஜார்கண்ட் மாநிலத்தில் 2013 முடிய மூன்று முறை குடியரசுத் தலைவர் ஆட்சி நடைமுறைப் படுத்தப்பட்டது.

## இவற்றையும் பார்க்கவும்
* இந்திய முதலமைச்சர்களின் பட்டியல்
* ஜார்க்கண்ட் ஆளுநர்களின் பட்டியல்

## குறிப்புகள்

## மேற்கோள்கள்

## வெளியிணைப்புகள்

பகுப்பு:இந்தியாவின் மாநில முதலமைச்சர்கள் பட்டியல்கள்
பகுப்பு:ஜார்க்கண்டு மாநில முதல்வர்கள்
பகுப்பு:ஜார்க்கண்டு அரசு
பகுப்பு:ஜார்க்கண்டின் அரசியல்
கேம்பிரிச்சு ஆங்கிலம்: ஆரம்ப ஆங்கிலத் தேர்வு

thumb|கேம்பிரிச்சு ஆங்கிலம்: ஆரம்ப ஆங்கிலத் தேர்வுக்கும் ஐரோப்பிய மொழித் தேர்வுக்குமிடைலான ஒப்பீடு.
**கேம்பிரிச்சு ஆங்கிலம்: ஆரம்ப ஆங்கிலத் தேர்வு** (*Cambridge English: Key English Test (KET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: ஆரம்ப ஆங்கிலத் தேர்வு எளிமையான சூழ்நிலைகளில் ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவு தரமாகவுள்ளது.

கேம்பிரிச்சு ஆங்கிலம்: ஆரம்ப ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.

## இவற்றையும் பார்க்க
* கேம்பிரிச்சு ஆங்கில மொழி மதிப்பீடு
* கேம்பிரிச்சு ஆங்கிலம்: முன்னோட்ட ஆங்கிலத் தேர்வு
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ்
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

## வெளி இணைப்புகள்
* Official website for Cambridge English: Key (KET)
* Official website for Cambridge English: Key (KET) for Schools

## உசாத்துணை

பகுப்பு:சீர்தரப்படுத்தப்பட்ட தேர்வுகள்
பகுப்பு:ஆங்கில மொழித் தேர்வுகள்
9–மெத்திலீன்–புளோரீன்

**9-மெத்திலீன்-புளோரீன்** (*9-Methylene-fluorene*) என்பது C14H10 என்ற மூலக்கூறு வாய்பாடு  கொண்ட  ஒரு பல்வளைய அரோமாட்டிக் ஐதரோ கார்பன்  ஆகும். இச்சேர்மம் டைபென்சோஃபல்வீன் என்ற பெயராலும் அழைக்கப்படுகிறது.

## பண்புகள்
புளோரினைல்மெத்திலாக்சிகார்பனைல் குளோரைடு பிளவு வினையில் ஒரு இடைநிலை விளைபொருளாக இச்சேர்மம் தோன்றுகிறது. 1-1-டைபீனைலெத்திலீன் சேர்மத்தினை ஒத்த சேர்மமாக டைபென்சோஃபல்வீன் உள்ளது. பலபடியாக்கல் வினையின்போது டைபென்சோஃபல்வின் π-அடுக்கு பலபடியை உருவாக்குகிறது.

## மேற்கோள்கள்

பகுப்பு:பல்வளைய அரோமாட்டிக் நீரகக்கரிமங்கள்
அஜித் ஜோகி

**அஜித் பிரமோத் குமார் ஜோகி** (Ajit Pramod Kumar Jogi) (பிறப்பு: 29 ஏப்ரல் 1946) இந்தியாவின் பிலாஸ்பூரில் பிறந்தவர். 2000-ஆம் ஆண்டில் உருவான சத்தீஸ்கர் மாநிலத்தின் இந்திய தேசிய காங்கிரசு கட்சியின் முதலாவது முதலமைச்சராக நவம்பர் 2000 முதல் டிசம்பர் 2003 முடிய மூன்றாண்டுகள் பதவி வகித்தவர். இவர் 9 மே 2020 அன்று உடல் நலக்குறைவால் இறந்தார்.

## கல்வி & அரசுப் பணி
போபால் மௌலானா ஆசாத் தொழில் நுட்ப கல்லூரியில் படித்து பின்னர் இந்திய ஆட்சிப் பணிக்கு தேர்வு செய்யப்பட்டவர்.
இந்தூர் மாவட்ட ஆட்சியராக 1981 முதல் 1985 முடிய பணிபுரிந்தவர்.

## வகித்த அரசியல் பதவிகள்
* 1986-87-இல் இந்திய தேசிய காங்கிரசு கட்சியின் பட்டியல் மக்கள் நலக் குழுவில் உறுப்பினர் பதவி. 
* 1986-1998 மாநிலங்களவை உறுப்பினர். (இரண்டு முறை)
* 1987-1989 பொதுச்செயலர்,  மத்தியப் பிரதேச மாநில இந்திய தேசிய காங்கிரசு கட்சி. 
* 1998 - 12-வது மக்களவை உறுப்பினர், ராய்கர் மக்களவைத் தொகுதி, மத்தியப் பிரதேசம்
* 2000-2003 சத்தீஸ்கர் மாநிலத்தின் முதலாவது முதலமைச்சர்
* 2004-2008 மக்களவை உறுப்பினர், மகாசமுந்து மக்களவைத் தொகுதி
* 2008- சத்தீஸ்கர் சட்டமன்ற உறுப்பினர், மார்வாகி சட்டமன்றத் தொகுதி

## புதிய கட்சி
காங்கிரஸ் கட்சியிலிருந்து வெளியேற்றப்பட்ட அஜித் ஜோகி, சூன் 2016-இல் சத்தீஸ்கர் ஜனதா காங்கிரஸ் கட்சியை நிறுவினார்.
## இதனையும் காண்க
* ராமன் சிங்
* சத்தீஸ்கர் முதலமைச்சர்கள் பட்டியல்

## மேற்கோள்கள்

பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
*
பகுப்பு:1946 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:12வது மக்களவை உறுப்பினர்கள்
பகுப்பு:சத்தீசுகர் அரசியல்வாதிகள்
பகுப்பு:2020 இறப்புகள்
காட்டுச் சாதிக்காய்

**காட்டுச் சாதிக்காய்** (*MYRISTICA DACTYLOIDES*)  இது மைரிசுடிசு (Myristicaceae) குடும்பத்தைச் சார்ந்த பூக்கும் தாவர இனம் ஆகும். இவை இலங்கை காடுகளில் வளரும் ஓரிட வாழ்வியாக உள்ளது.

## இதனையும் பார்க்கவும்
* சாதிக்காய்

## ஆதாரம்
* World Conservation Monitoring Centre 1998.  ''Myristica dactyloides''.   2006 IUCN Red List of Threatened Species.   Downloaded on 22 August 2007.

பகுப்பு:இலங்கைத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
தாமரைப்பூண்டி

**தாமரைப்பூண்டி** என்பது அரியலூர் மாவட்டத்தில் செந்துறை வட்டத்தில் அமைந்துள்ள ஓர் ஊராகும். இது மணக்குடையான்  ஊராட்சிக்கு உட்பட்ட கிராமமாகும். இவ்வூரில் சோழர்காலத்தைச் சார்ந்த சிவன் கோவில் ஒன்று உள்ளது. பழமையான ஐயனார் கோவிலும் இவ்வூரில் உள்ளது. அந்த ஐயனார் கோவிலில் உள்ள மண்குதிரை நூற்றாண்டு பழமை வாய்ந்தது. அது சுடுமண் குதிரையாகக் காணப்படுகின்றது.

மேலும் தமிழகத்தில் அதிக வாக்குகள்  வித்தியாசத்தில் வெற்றி பெற்ற மாவட்ட கவுன்சிலர் திருமதி அம்பிகா சந்திரகாசன்(அஇஅதிமுக)அவர்கள் இந்த கிராமத்தை சேர்ந்தவராவார் .

## ஆதாரங்கள்


பகுப்பு:அரியலூர் மாவட்டத்திலுள்ள கிராமங்கள்
தெம்னே மக்கள்

**தெம்னே மக்கள்** மேற்கு ஆப்பிரிக்காவில் வாழும் ஒரு இனக்குழுவினர்.  இவர்களை **திமே'', **தெமென்*, *'திம்னி**, **திம்மனி''' ஆகிய பெயர்களாலும் அழைப்பதுண்டு. இவர்கள் பெரும்பாலும், சியேரா லியோனியின் வடமேற்கு, நடுப் பகுதிகளிலும், தேசியத் தலைநகரமான பிரீடவுனிலும் வாழ்கின்றனர். கினியாவிலும் சில தெம்னேக்கள் வாழ்கின்றனர்.  சியேரா லியோனியின் மக்கள்தொகையின் 35%க் கொண்ட தெம்னே மக்களே அந்நாட்டின் மிகப்பெரிய இனக்குழு. 31% ஆன மென்டே மக்கள் இவர்களுக்கு அடுத்த பெரிய இனக்குழு. தெம்னே மக்கள் பேசும் மொழியும் தெம்னே என்றே அழைக்கப்படுகிறது. இது நைகர்-கொங்கோ மொழிகளின் மெல் கிளையைச் சேர்ந்தது.

தெம்னே மக்கள் கினியாவில் உள்ள புட்டா சலான் என்னும் பகுதியில் தோன்றியிருக்கலாம் எனக் கருதப்படுகிறது. 15ம் நூற்றாண்டில் புலானி ஆக்கிரமிப்புகளில் இருந்து தப்புவதற்காக இவர்கள் தெற்கு நோக்கி இடம் பெயர்ந்து சியேரா லியோனியின் பகுதியாகிய கொலந்தே ஆற்றுக்கும், ரோக்கெல் ஆற்றுக்கும் இடைப்பட்ட பகுதியில் குடியேறினர்.  இவர்களது மரபுவழிச் சமயம் போரோ, போன்டோ என்பன. முசுலிம் வணிகர்களூடாக இசுலாம் சியேரா லியோனிக்கு அறிமுகமானது. காலப்போக்கில் பெரும்பாலான தெம்னேக்கள் இசுலாத்துக்கு மதம் மாறினர். குடியேற்றவாதக் காலத்தில் சிலர் கிறித்தவரானார்கள். சிலர் தொடர்ந்தும் தமது மரபுவழிச் சமயத்தையே கைக்கொண்டு வருகின்றனர்.

மரபுவழியாக தெம்னேக்கள் வேளாண்மை செய்பவர்கள். இவர்கள் அரிசி, மரவள்ளிக்கிழங்கு, வரகு, கோலா விதை போன்றவற்றைப் பயிர் செய்கின்றனர். நிலக்கடலையும், புகையிலையும் அவர்களுடைய காசுப் பயிர்கள். சில தெம்னேக்கள் மீன்பிடிப்பவர்களாகவும், கைப்பணியாளர்களாகவும், வணிகர்களாகவும் உள்ளனர். தெம்னே ஒரு தந்தைவழிச் சமூகம். பரவலாக்கிய அரசியல் தன்மையுடன் கூடிய இச்சமூகம், அகமண உறவைக் கடைப்பிடிக்கும் படிநிலை அமைப்புக்கொண்டது.  கீழ் சகாரா ஊடாக அத்திலாந்திக் பகுதியில் இருந்த ஐரோப்பியக் குடியேற்றங்களுக்குக் கொண்டு செல்வதற்காக இடம் பெற்ற அடிமை வணிகத்தினால் பாதிக்கப்பட்ட இனக்குழுக்களில் தெம்னேக்களும் அடங்குவர்.

## மேற்கோள்கள்

பகுப்பு:ஆப்பிரிக்க இனக்குழுக்கள்
போரோ

**போரோ** (Poro), **புர்ரா** அல்லது **புர்ரோ** என்பது சியேரா லியோனி, லைபீரியா, கினியா, ஐவரி கோஸ்ட் ஆகிய நாடுகளில் வழக்கில் உள்ள ஒரு ஆண்களின் இரகசிய சமுதாயம் ஆகும். இது மாண்டே மக்களால் அறிமுகப்படுத்தப்பட்டது. சில சமயங்களில் இது வேட்டைச் சமுதாயம் எனவும் அழைக்கப்படுவதுண்டு. ஆண்கள் மட்டுமே இதன் உறுப்பினர்களாக ஏற்கப்படுகின்றனர். 

## அமைப்பு

கிபி 1000 அளவில் இப்பகுதிகளுக்குப் புதிதாக வந்த மாண்டே மக்கள் அறிமுகப்படுத்திய பண்பாட்டின் ஒரு பகுதியே போரோ. போரோவுடன் தொடர்புடைய இரண்டு சமுதாயங்கள் சியேரா லியோனியில் உள்ளன. இவை யஸ்சி, சாண்டே என்பன. முதலாவது பொதுவாகப் பெண்களுக்கு உரியது எனினும், சில சடங்குகளுக்குப் போரோக்களும் அநுமதிக்கப்படுவர். சாண்டே சமுதாயம் பெண்களுக்கு மட்டும் உரியது. லைபீரியாவில் போரோவுக்குச் சமமான பெண்கள் சமுதாயம் சாண்டே ஆகும். யஸ்சியில் உறுப்பினரான எல்லாப் பெண்களும் சாண்டேயிலும் இருப்பர். 

மேற்படி மூன்று சமுதாயங்களிலும், போரோவே முக்கியமானது. எல்லாத் தாயக மக்களும் இதன் விதிகளுக்கு அடங்கி நடக்க வேண்டியவர்கள். இது முதன்மையாக ஒரு தந்தைவழிச் சமூகத்துக்கு அடையாளமாக விளங்குகிறது. இதில் குழந்தைகளும் தற்காலிகமாக ஏற்றுக்கொள்ளப்படுகின்றனர். இவர்களுக்கான சடங்கு அவர்களைப் போரோ பற்றைக்குள் எடுத்துச் சென்று திரும்பக் கொண்டுவருவதை உள்ளடக்குகிறது.

போரோவில் மதம்சார் அம்சங்களும், குடிசார் அம்சங்களும் அடங்கியுள்ளன. சிறுவர்கள் வயது வந்ததும் ஒரு சடங்குடன் இச் சமுதாயத்துள் ஏற்கப்படுவது மதம் சார்பானது. போரோ சமுதாயம் ஒரு வகையான உள்ளூர் ஆட்சி அமைப்பாகத் தொழிற்படுகிறது. விதிகளை உருவாக்குவதும், போர், அமைதி முதலியன குறித்து முடிவெடுப்பதும் இந்த அமைப்பே.

## மேற்கோள்கள்

பகுப்பு:ஆப்பிரிக்கச் சமயங்கள்
மணல் திருவிழா

மணலைக் கொண்டு சிற்பங்கள் செய்து போட்டிகளை நடத்துவதே **மணல் திருவிழா** ஆகும். கல், மரம், வெண்கலம் போன்றவற்றில் உருவாக்குவது போல மணலிலும் சிற்பங்களை உருவாக்குகிறார்கள். 

மணல் திருவிழா என்பது உலகத்தில் பரவலாக நடைபெறுவருகிறது. இந்தியாவில் ஒரிசா மாநிலம் பூரியில் மணல் திருவிழா நடைபெறுகிறது. பூரியில் சுதர்சன் பட்நாயக் என்னும் கலைஞர் சுனாமி பேரழிவினால் ஏற்பட்ட நிகழ்வுகளை நினைவு கூரும் வகையில் மணலில் சிற்பங்களைச் செய்து காட்சிப்படுத்தியுள்ளார். இந்தியாவில் கோவாவிலும் மணல் விழா கோவா சுற்றுலாத் துறையின் கூட்டுறவால் நடத்துகிறார்கள். 

அமெரிக்கா,  இங்கிலாந்து, ஆத்திரேலியா, கனடா, செருமனி, இந்தோனேசியா, நெதர்லாந்து, பாக்கித்தான், போர்ச்சுக்கல்  ரசியா, சுவிட்சர்லாந்து, துருக்கி ஆகிய நாடுகளில் இந்த மணல் திரு விழா நிகழ்கிறது.

## மேற்கோள்

பகுப்பு:விழாக்கள்
சசிகலா

* வி. கே. சசிகலா- இந்திய பெண் அரசியல்வாதி
* சசிகலா புஷ்பா- முன்னாள் மாநிலங்களவை உறுப்பினர்
* சசிகலா- நடிகை